Di taggara n yixef-a nessawev nefka-d tibadutin ɣef tesmidegt i d-yettwannan s ɣur imusnawen imeqqranen akked d yisegzawalen n tutlayin-nniven anda i negza d akken tasmidegt d yiwett n tussna di tesnilest i xeddmen tazrawt i yismawen n yidgan d wassaɣnsen ama ɣer tmetti neɣ ɣer tutlayin-nniven , nwala daɣen iswi n tesmidegt i yellan d asileɣ d usnerni n yismawen n yidgan i yekkaten neɣ i yettnadin ama d talɣa , laṣel d unamek n yal isem s yin nɛedda neggi-d awal ɣef trakalt akked umezruy imi snat n tussniwin-a d tid i tesseqdac tesmidegt deg yinadiyen-is ;ma nemmeslay-d ɣef trakalt ad d-nini d akken d tin yettɛawanen ɣef unadi n yidgan ma d amezruy yella-d s tuɣalin ɣer kra n tedyanin i yevran deg wadeg-nni ttsemmin f kra n tedyant isem n wadeg . Ɣer taggara nemmeslay-d ɣef taggayin n tesmidegt neɣ leṣnaf-is imi ayen i ɣef i d-yella unadi-nneɣ yettekki ɣer yiwen seg leṣnaf-a , nefka-d tibadutin n yal taggayt ama d tasmamant ixeddmen tizrawin ɣef yismawen n yidgan i yesɛan aman, tasmadrart d tin ixeddmen tizrawin ɣef yismawen i yesɛan assaɣ ɣer yidurar d yicerfan ma d tasmabridt d tin ixeddmen tizrawin ɣef yismawen n yiberdan . Ma ayen yerzan tasnalɣa d tesnamka nessawev nefka-d tibadutin-nsent nessegzi-tent-d akken iwata s yin nefka-d iswi-nsent i d-yellan d tazrewt n yinumak n 12.MOUNIN George . Dictionnaire de linguitique .  Homonymie :relation existant entre deux ou plusieurs formes linguistique ayant le mme signification,mais des signifis radicalement diffrents . Ed, PUF,1974,p ,164.